Uf Raiatea het s schroffi Gipfel und e stark zerklüfteti Küstelinie mit Buchte, wo dief iigschnitte si, und in dr Lagune si e Hufe chliini und chliinsti Insle. Uf deene Motus si die schönste Sandstränd, wäärend d Küste vo dr Hauptinsle felsig isch und käi Blatz het für Stränd. Dr Gipfel höggst Gipfel isch dr Toomaru mit 1032xa0m, zum Meer aabe git s stäili Dääler und Schluchte, und zwüschen e schmaali Felsrugge. Es het e Hufe Fliessgwässer mit zum Däil spektakuläre Wasserfäll. Am 1017xa0m hooche Tefatoatiti isch d Kwelle vom Apoomau River, wo gege Oste in d Faaroa Bay fliesst. Das isch dr äinzigi schiffbari Fluss in Polynesie und je noch em Wasserstand cha mä druf mit chliine Böötli e baar Kilometer wit faare.